open-index/open-wikipedia-markdown huggingface dataset:
לירז מסילתי

**לירז מסילתי** (נולדה ב-8 באוגוסט 1976) היא דוגמנית ושחקנית ישראלית. נערת ישראל לשנת 1996, יצגה את ישראל בתחרות מיס תבל.

## ביוגרפיה
מסילתי נולדה באשקלון למשפחה בת חמישה ילדים, בצבא שירתה בחיל השריון.

היא למדה תנועה לגיל הרך במכון וינגייט ולאחר מכן למדה עיסוי תינוקות, היא עוסקת בתחום הטיפול וההדרכה לינקות וגיל הרך.

## קריירה

בגיל שש עשרה החלה לעסוק בדוגמנות דרך הסוכנת שרית דמיר, היא עבדה גם עבור מספר מגזינים במספר מדינות.

בתחרות מלכת היופי 1996 היא זכתה בתואר נערת ישראל וייצגה את ישראל בתחרות מיס תבל , מאחר שמלכת היופי הזוכה טלי לוונטל לא עמדה בקריטריון הגיל.

היא גילמה את תפקיד ליאורה בסדרה רמת אביב גימל בעונה החמישית.

ב-1999 עברה לניו יורק וגרה שם תקופה.

ב-2004 השתתפה בפרסומת לטלוויזיה של "קרליין".

ב-2005 נבחרה להוביל את קמפיין החורף של רשת "תכשיטי מילר" שהיא גברה על דוגמניות נוספות שהתמודדו לתפקיד כמו ליהי אלון וקרן מיכאלי.

ב-2006 הופיעה בפרסום של פולגת לצד רז מאירמן.

ב-2007 הופיעה בקטלוג שהשיקה המכללה לקוסמטיקה רפואית.

ב-2010 הובילה את הקמפיין של חברת "לורד קיטש", באותה שנה גם הצטלמה לקטלוג של החברה "ג'אמפ" ביחד עם הדוגמנית איזבל אדלר שקונספט הצילומים היה נשים במהלך העבודה והקריירה.

ב-2018 דגמנה לרשת "סיליז".

ב-2019 היא ויערה בנבנישתי היו הפרזנטוריות של מיכל נגרין.

## קישורים חיצוניים

* לירז מסילתי, במיזם "אישים" לתיעוד היצירה הישראלית
* Liraz Mesilaty, באתר Trend Celebs Now 
* 
* 
* 

## הערות שוליים

קטגוריה:דוגמניות ישראליות
קטגוריה:דוגמנים ישראלים
קטגוריה:משתתפות בתחרות מלכת היופי 1996
קטגוריה:משתתפות בתחרות מיס תבל 1996
קטגוריה:שחקניות קולנוע וטלוויזיה ישראליות
קטגוריה:ישראליות שנולדו ב-1976
קטגוריה:ישראלים שנולדו ב-1976
אופל אסטרה J

**אופל אסטרה J** (בגרמנית: **Opel Astra J**) היא מכונית משפחתית קטנה קומפקטית, מתוצרת יצרן הרכב הגרמני **[[אופל (יצרן רכב)|אופל]]** (בגרמנית: **Opel Automobile GmbH**), חברת בת של קונצרן הרכב ג'נרל מוטורס, שיוצרה בין השנים 2009–2018.

החל ממרץ 2017, "אופל" היא בבעלות מלאה של קבוצת PSA הצרפתית.

## "אופל אסטרה J"

* מנוע קדמי.
* סוג הנעה: הנעה קדמית.
* סוגי מנוע: מנועי בנזין, מנועי דיזל.
* סוג הנעה: הנעה קדמית.
* 5 נוסעים (דגם סדאן 4 דלתות, דגם הצ'בק 5 דלתות).

### סדרות
* סדרה ראשונה - יוצרה בין השנים 2009–2012.
* סדרה שנייה - יוצרה בין השנים 2013–2018.

## תצורות "אופל אסטרה J"
* 4 דלתות - סדאן.
* 3 דלתות - האצ'בק.
* 5 דלתות - האצ'בק.
* 3 דלתות - קופה - הצ'בק (דגם "GTC", דגם "GTC OPC").
* 5 דלתות - סטיישן.

## תמונות

קובץ: Opel Astra 1.6T Cosmo Sedan 2014 (14637404525).jpg| "אופל אסטרה J" בתצורה 4 דלתות - סדאן
קובץ:Opel Astra 1.6T Cosmo Sedan 2015 (15225211984).jpg | "אופל אסטרה J" בתצורה 4 דלתות - סדאן
קובץ:Opel Astra Stufenheck 1.6 Edition (J, Facelift) – Heckansicht, 10. März 2013, Velbert.jpg | "אופל אסטרה J" בתצורה 4 דלתות - סדאן
קובץ:2012 Opel Astra (AS) 1.4 Turbo 5-door hatchback (2015-07-10) 02.jpg | "אופל אסטרה J" דגם "(AS) 1.4 Turbo" בתצורה 5 דלתות הצ'בק שנת 2012
קובץ:2012 Opel Astra (AS) 1.4 Turbo 5-door hatchback (2015-07-10) 01.jpg | "אופל אסטרה J" דגם "(AS) 1.4 Turbo" בתצורה 5 דלתות הצ'בק שנת 2012
קובץ: Astra J Innenraum.jpg| "אופל אסטרה J" - מבט לתא הנהג ו-לוח מחוונים
קובץ: Opel Astra J Side view.JPG| "אופל אסטרה J" דגם "GTC"
קובץ:Opel Astra GTC 1.6 Turbo Innovation (J) – Frontansicht, 17. September 2012, Düsseldorf.jpg | "אופל אסטרה J" דגם "GTC 1.6 Turbo", שנת 2012
קובץ:Opel Astra J rear 20100327.jpg | "אופל אסטרה J"
קובץ:Opel Astra Sports Tourer 1.4 Turbo ECOTEC Sport (J) – Heckansicht, 14. April 2011, Velbert.jpg | "אופל אסטרה J" דגם " 1.4 Turbo ECOTEC Sport " - סטיישן
קובץ: Opel Astra Sports Tourer 1.6 Design Edition (J) – Heckansicht, 24. Juni 2011, Velbert.jpg| "אופל אסטרה J" - סטיישן


## ראו גם
* אופל
* אופל אסטרה
* אופל קדט D
* אופל קדט E
* אופל קפיטן
* אופל אדמירל

## קישורים חיצוניים

* 
* 
* 
* אופל, האתר הבינלאומי

## הערות שוליים

קטגוריה:מכוניות משפחתיות
קטגוריה:מכוניות קופה
קטגוריה:מכוניות סטיישן
אסטרה J
קטגוריה:דגמי מכוניות שהושקו ב-2009
קטגוריה:כלי רכב גרמניים
קטגוריה:כלי רכב המיוצרים בפולין
קטגוריה:כלי רכב המורכבים בבריטניה
יחסי טרינידד וטובגו – סנט קיטס ונוויס

**יחסי טרינידד וטובגו–סנט קיטס ונוויס** הם היחסים הדיפלומטיים הרשמיים שבין **[[טרינידד וטובגו|הרפובליקה של טרינידד וטובגו]]** לבין **[[סנט קיטס ונוויס|פדרציית סנט כריסטופר ונוויס]]**.

## היסטוריה
בין הרפובליקה של טרינידד וטובגו לבין פדרציית סנט כריסטופר ונוויס מתקיימים יחסים דיפלומטיים רשמיים וחמים. שתי המדינות הן חברות מלאות בארגון המדינות האמריקאיות, בארגון הקהילייה הקריבית ובחבר העמים הבריטי.

שתי המדינות חולקות קשרים קרובים מאוד עקב היותן קולוניות לשעבר כחלק מהאימפריה הבריטית, עם דמוגרפיה משותפת. בשנת 2018, ראש הממשלה של סנט קיטס ונוויס, טימותי האריס, הציע עזרה פיננסית לטרינידד וטובגו, עקב ההרס הרב שנגרם בה בעונת הגשמים. סנט קיטס ונוויס שלחה משלחת להשתתף במפגש "בונים חוסן קאריבי" שהתקיים בטרינידד וטובגו בשנת 2017. הנושאים המדוברים במפגש היו ההתמודדות של המדינות עם אסונות טבע ויצירת מאגר מזון משותף.

## נציגויות דיפלומטיות
* סנט קיטס ונוויס אינה מיוצגת בטרינידד וטובגו, הן בדרג השגרירות והן בדרג הקונסולרי.
* טרינידד וטובגו אינה מיוצגת בסנט קיטס ונוויס בדרג השגרירות. טרינידד וטובגו מיוצגת בסנט קיטס ונוויס בדרג הקונסולרי באמצעות קונסוליה רשמית שהיא מחזיקה בבאסטר, בירת המדינה.

## הערות שוליים

קטגוריה:ערכים ללא קטגוריות פיזיות - יחסי חוץ
חדר החדשות (סדרת טלוויזיה)

**חדר החדשות** (באנגלית: **The Newsroom**) היא סדרת טלוויזיה אמריקאית העוסקת בממשק שבין התרבות הפופולרית והפוליטיקה בארצות הברית, ששודרה ברשת HBO מ-24 ביוני 2012 ועד 14 בדצמבר 2014. הסדרה היא יצירה נוספת פרי עטו של אהרן סורקין, הידוע מסדרה פוליטית-תרבותית אחרת בעלת אופי דומה: "הבית הלבן", בה ניסה להציג אפשרות של פוליטיקה עניינית, העולה בקנה אחד עם הערכים הקלאסיים של ארצות הברית והחותרת לממשם באופן הגון.

הסדרה מציגה את קורות צוות תוכנית חדשות ותחקירים ברשת הכבלים "אטלנטיס כייבל ניוז" (ACN) המשדרת מניו יורק. ברשות חברת החדשות של ACN עמד צ'ארלי סקינר (סם ווטרסטון), נחת לשעבר ועיתונאי ותיק ומנוסה. את מהדורת החדשות המרכזית מנחה ויל מקאבוי (ג'ף דניאלס), תובע לשעבר במשרד התובע המחוזי של ניו יורק. בראשית הסדרה, במהלך דיון בסגנון פאנל המתקיים באוניברסיטת נורת'ווסטרן, מותח מקאבוי ביקורת חריפה על רמת השיח הציבורי בארצות הברית, ובמסגרת דבריו מעליב את אחת הסטודנטיות. בעקבות האירוע הזה מחליט סקינר לשכור את מקנזי מקהייל (אמילי מורטימר), בת זוגו לשעבר של מקאבוי ועיתונאית מוערכת, כמפיקה החדשה של המהדורה.

עם הגעתה מביאה עמה מקהייל כסגנה את ג'ים הארפר (ג'ון גלאגר ג'וניור), כתב צבאי לשעבר שנפצע כשצורף לכוח נחתים במהלך מלחמת אפגניסטן, וממנה את המזכירה מגי ג'ורדן (אליסון פיל) לעוזרת ההפקה. ג'ורדן היא חברתו של מפיק תוכנית החדשות של השעה עשר, דון קיפר (תומאס סדוסקי), אותה מגיש אליוט הירש (דייוויד הארבור). סלואן סאבת' (אוליביה מאן) היא הפרשנית כלכלית של המהדורה וניל סאמפאט (דב פאטל) אחראי על אתר האינטרנט של המהדורה ועל הבלוג של מקאבוי.

הבעלים של חברת "אטלנטיס כייבל ניוז" (ACN) היא ליאונה לנסינג (ג'יין פונדה), ובנה, ריס (כריס מסינה), הוא נשיא החברה. הסדרה למעשה מתמקדת במתח שבין שאיפת אנשי המקצוע לאמינות מקסימלית והימנעות עד כמה שניתן מסנסציונליזם זול שמשמעותו גידול ברייטינג ובהכנסות של הבעלים, לבין שאיפת הבעלים לשמור על רווחיות אך גם על מכובדות. כך, נפתחת הסדרה בהימנעות הערוץ מלשדר תמונות דרמטיות מאתר אסון בקיעת הנפט מקידוח ימי, ובמקום זאת לבחון לעומק מה היו הסיבות לכך. בהמשך הסדרה יטופלו נושאים אחרים על פי אותו עקרון.

## סקירה

## קישורים חיצוניים

* 

* .
* .
* 
* .
* 
* .

## הערות שוליים

קטגוריה:HBO: סדרות
קטגוריה:סדרות דרמה אמריקאיות
קטגוריה:סדרות טלוויזיה אמריקאיות שעלו לשידור בשנת 2012
סרחיו רנאן

**סרחיו רנאן** (בספרדית: **Sergio Renán**; 30 בינואר 1933 – 15 ביוני 2015) היה שחקן, במאי ותסריטאי ארגנטינאי ממוצא יהודי.

## קורות חייו
שמואל כהן (שבהמשך שינה את שמו לסרחיו רנאן) נולד בחווה חקלאית חקלאית באנטרה ריוס למשפחת מהגרים יהודים. הוא התחיל לנגן בגיל צעיר וכבר בשנת 1951 צולם לראשונה בסרט. בהמשך הוא עבד בתיאטרון.

בשנת 1970 הוא לראשונה ביים סרט. בהמשך במהלך שנות ה-70 של המאה ה-20 סרחיו רנאן המשיך להשתתף בסרטים ארגנטינאים כשחקן. בשנת 1974 הוא כתב תסריט לסרט ארגנטינאי שהיה מועמד לפרס אוסקר לסרט הבינלאומי הטוב ביותר. הוא כתב תסריטים למספר סרטים נוספים לרבות סרט תעמולה על מונדיאל 1978 שנערך בארגנטינה.

בשנת 1980 סרחין רנאן ביים ושיחק תפקיד ראשי בסרט Sentimental שזכה בפרס בתחום הקולנוע בארגנטינה והיה הסרט הפותח של פסטיבל הסרטים הבינלאומי במוסקבה בשנת 1981.

לאחר בשנת 1983 סרחיו רנאן פנה לתחום התיאטרון והעלה על הבמה מספר אופרות בתיאטרו קולון, הוא היה חבר צוות השופטים בתחרויות מוזיקה ומונה למנהל המוזיקלי של תיאטרו קולון.

בשנת 2001 סרחין רנאן חזר לתחום הקולנוע וביים מספר סרטים לרבות סרט על בסיס ספרו של חואן חוסה מייאס La soledad era esto.

סרחיו רנאן נפטר בבואנוס איירס בשנת 2015. נקבר בבית הקברות לה צ'אקריטה .

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:בואנוס איירס: אישים
קטגוריה:במאי קולנוע ארגנטינאים
קטגוריה:במאי קולנוע יהודים
קטגוריה:שחקני קולנוע וטלוויזיה יהודים ארגנטינאים
קטגוריה:תסריטאים ארגנטינאים
קטגוריה:תסריטאי קולנוע יהודים
קטגוריה:אמנים יהודים ארגנטינאים
קטגוריה:אישים הקבורים בבית הקברות לה צ'קריטה
קטגוריה:ארגנטינאים שנולדו ב-1933
קטגוריה:ארגנטינאים שנפטרו ב-2015
דונלד וינטר

**דונלד צ'ארלס וינטר** (באנגלית: **Donald Charles Winter**; נולד ב-15 ביוני 1948) הוא פוליטיקאי לשעבר ואיש עסקים אמריקאי, שכיהן כמזכיר הצי של ארצות הברית. קודם לכהונתו בממשל הוא שימש בתפקיד ניהולי בכיר בחברת TRW,חברה שעסקה בתחומי החלל וההגנה. ב-2005 הוא מונה למזכיר הצי על ידי הנשיא ג'ורג' ווקר בוש ולאחר שמינויו אושר על ידי הסנאט הוא הושבע לתפקידו ב-3 בינואר 2006. בינואר 2009 ביקש מזכיר ההגנה רוברט גייטס שוינטר ימשיך בתפקידו עד שהנשיא החדש ברק אובמה ייבחר את יורשו. ב-13 במרץ אותה שנה הוא פרש מתפקידו.

## ביוגרפיה
דונלד וינטר נולד בניו יורק. ב-1969 הוא סיים תואר ראשון בפיזיקה בהצטיינות יתרה באוניברסיטת רוצ'סטר. ב-1970 הוא סיים תואר שני באוניברסיטת מישיגן, שם הוא המשיך ללימודי תואר דוקטור בפיזיקה שאותו הוא קיבל ב-1972.

עם סיום לימודיו הוא הצטרף לחברת טכנולוגיות תעופת החלל TRW, שם הוא ניהל מיזמי טכנולוגית לייזר ברדונדו ביץ', קליפורניה. ב-1978 הוא היה לראש מחלקת האופטיקה שם.

ב-1980 קיבל וינטר מינוי לשלוש שנים ל-DARPA (סוכנות הצבאית לפרויקטים מחקריים מתקדמים), שם הוא עבד תחת דר' בוב קופר במהלך השנים הראשונות של המחקר לקראת יוזמת ההגנה האסטרטגית ("מלחמת הכוכבים") שאותה יזם הנשיא רונלד רייגן. תחום האחריות העיקרי של וינטר היה ניסוי ה-Talon Gold. במהלך אותה תקופה הוענקה לו מדליית מזכיר ההגנה לשירות אזרחי ראוי לשבח.

ב-1982 התפטר וינטר מ-DARPA ושב ל-TRW, שם הוא קיבל תפקידי ניהול בכירים בתחומי ההנדסה וניהול מיזמיי חלל במשך שמונה השנים הבאות. בשנים 1990–1997, כסגן הנשיא והמנהל הכללי של חטיבת מערכות ההגנה של החברה, הוא ניהל פעילויות במערכות חלל שתמכו במאמץ הביטחוני הלאומי.

מינואר 2000 ועד רכישתה של TRW בדצמבר 2002 על ידי נורת'רופ גראמן שימש וינטר כנשיא וכמנהל הכללי של החברה. לאחר הרכישה היה וינטר לראש מערכות המשימה של נורת'רופ גראמן. בתפקיד זה הוא שימש עד למינויו כמזכיר הצי של ארצות הברית.

ב-2002 הוא נבחר כחבר באקדמיה הלאומית להנדסה.

לאחר סיום כהונתו כמזכיר הצי ב-2009 הוא מונה לפרופסור במחלקה להנדסה ימית באוניברסיטת מישיגן.

## קישורים חיצוניים

* ביוגרפיה באתר Naval History and Heritage Command 

## הערות שוליים

קטגוריה:אנשי עסקים אמריקאים
קטגוריה:פיזיקאים אמריקאים
קטגוריה:חברי האקדמיה הלאומית להנדסה של ארצות הברית
קטגוריה:בוגרי אוניברסיטת רוצ'סטר
קטגוריה:בעלי תואר דוקטור מאוניברסיטת מישיגן
קטגוריה:מזכירי הצי של ארצות הברית
קטגוריה:אמריקאים שנולדו ב-1948
ליונל סימונס

**ליונל ג'יימס סימונס** (באנגלית: **Lionel James Simmons**; נולד ב-14 בנובמבר 1968) הוא כדורסלן עבר אמריקאי, אשר שיחק בקבוצת סקרמנטו קינגס מליגת ה-NBA בין השנים 1990–1997. לאורך 7 עונותיו בליגה רשם ממוצעים כוללים של 12.8 נקודות, 6.2 ריבאונדים, 3.3 אסיסטים ו-1.1 חטיפות למשחק.

## קריירת מכללות
סימונס נולד וגדל בפילדלפיה שבפנסילבניה, ובין השנים 1986–1990 למד באוניברסיטת לה סאל שבפילדלפיה. כבר בעונתו הראשונה בקבוצת הכדורסל של האוניברסיטה הפך לשחקנה המוביל, והוליך את שחקניה בממוצעי נקודות (20.3), ריבאונדים (9.8) וחטיפות (1.6) למשחק. בכל 3 העונות הבאות העפילה לה סאל לטורניר אליפות המכללות, ובעונת 1989/1990 אף העפילה לשלב "32 הגדולות", בפעם הרביעית בלבד בתולדות הקבוצה. בסיום אותה עונה זכה סימונס בפרס נייסמית' ובפרס ג'ון אר. וודן, המוענקים לשחקן המצטיין בליגת המכללות, לאחר שרשם ממוצעים של 26.5 נקודות, 11.1 ריבאונדים, 3.6 אסיסטים, 2.0 חסימות ו-1.9 חטיפות למשחק.

לאורך קריירת המכללות קלע 3,217 נקודות בסך הכול, אשר מציבים אותו במקום הרביעי בתולדות ליגת המכללות, אחרי פיט מרוויץ', פרימן ויליאמס וכריס קלמונס. בשנת 2016 הוצג בהיכל התהילה של כדורסל המכללות.

## קריירת משחק
בדראפט ה-NBA 1990 נבחר סימונס בבחירה השביעית, על ידי סקרמנטו קינגס. ב-23 במרץ 1991 קלע שיא קריירה של 42 נקודות, בהפסד קבוצתו מול פיניקס סאנס. לאורך עונתו הראשונה בסקרמנטו הצטיין עם ממוצעים של 18.0 נקודות, 8.8 ריבאונדים ו-4.0 אסיסטים למשחק, ובהצבעות לתואר רוקי העונה סיים במקום השני, אחרי הזוכה דריק קולמן. בשלוש העונות הבאות המשיך להציג יכולת גבוהה, עם 16.7 נקודות, 7.6 ריבאונדים ו-4.3 אסיסטים למשחק, אולם קבוצתו נותרה אחת מהקבוצות החלשות בליגה.

מאז קיץ 1994 סבל סימונס ממספר פציעות אשר פגעו בתפוקתו, ועד לסיום הקריירה שימש כשחקן ספסל. בעונת  העפיל עם הקינגס לפלייאוף ה-NBA, לראשונה מזה 10 שנים, אך הקבוצה הודחה כבר בסיבוב הראשון, על ידי סיאטל סופרסוניקס (1–3). בסיום עונת  פרש סימונס ממשחק, בגיל 28 בלבד.

## קישורים חיצוניים

## הערות שוליים

קטגוריה:אמריקאים ילידי פנסילבניה
 קטגוריה:פילדלפיה: אישים
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:פנסילבניה: כדורסלנים
קטגוריה:כדורסלני אוניברסיטת לה סאל
קטגוריה:בחירות דראפט של סקרמנטו קינגס
קטגוריה:כדורסלני סקרמנטו קינגס
קטגוריה:כדורסלני נבחרת ארצות הברית
קטגוריה:חברי היכל התהילה של כדורסל המכללות
קטגוריה:אמריקאים שנולדו ב-1968
מקרונמוס

**מקרונמוס** (שם מדעי: *Macrocnemus*; מילולית: "שוקה ארוכה") הוא סוג של זוחל פרהיסטורי שהיה מקרובי הארכוזאורים. הוא התקיים במשך תור הטריאס לפני 245 עד 228 מיליון שנה מזמננו באירופה ובסין. סוג זה משתייך לסדרה פרוטורוזאוריה, השייכת לקבוצה דמויי-ארכוזאורים וקרובה מעט ללפידוזאורים.

סוג זה תואר ב-1931 בידי החוקר ההנוגרי פרנץ נופצ'ה והוא כלל 3 מינים:
* *Macrocnemus bassanii* - התגלה בתצורות בסאנו  שבאיטליה ושווייץ. התצורות שלו נהרסו במהלך מלחמת העולם השנייה.
* *Macrocnemus fuyuanensis* - התגלה בתצורות פלאנג שבדרום סין.
* *Macrocnemus obristi* - התגלה בתצורות פרסאנו שבשוויץ.

סוג זה היה כנראה זוחל ימי הקרוב לפרוטורוזאורוס ולתניסתרופאוס וכמותם היה בעל גפיים קצרות, צוואר ארוך וראש משולש בעל שיניים חרוטיות. הוא היה בעל 52 או 53 חוליות גב והיה בעל מפתח שוק רחב, ממנו קיבל את שמו. מבנה זה אולי עזר לזוחל להתייצב על שתי רגליים בדומה ללטאת הבסיליסק הרצה על המים. על גבו בלטו מספר קוצים בולטים שנועדו להגנה מזוחלים טורפים גדולים, מאחר שכל אורכו לא עלה על 1 מטר.

עקב מבנה שיניו נראה שהיה צייד של חרקים או של דגים שחטף בזריזות.

## קישורים חיצוניים

קטגוריה:תניסתרופאיים
קטגוריה:בעלי חיים שחיו בטריאס תיכון באירופה
קטגוריה:טקסונים שתוארו בידי פרנץ נופצ'ה
קטגוריה:מאובני טקסונים שתוארו ב-1931
קטגוריה:טקסונים שהתפתחו בטריאס תיכון
אדמו טדוליני

**אדמו טדוליני** (באיטלקית: **Adamo Tadolini** ;  1788, בולוניה – 1868, רומא) היה פסל איטלקי שפיסל בסגנון הניאו קלאסי של אנטוניו קנובה.

טדוליני נולד בבולוניה למשפחה של פסלים שהמשיכה את מסורת הפיסול בה החל סבו פטרוניוס טדוליני.

בין השנים 1818-1813 טדוליני למד באקדמיה לאמנויות יפות בבולוניה, הוא זכה בפרס על תבליט של ונוס ואיניאס, וזכה במלגת ארבע שנות לימוד ברומא במהלכן יצר פסל גבס של איאס מקלל את האלים.

טדוליני קיבל הזמנה מאנטוניו קנובה לעבוד בסטודיו שלו והוא עבד שם עד לשנת 1822 שנה בה קנובה עזר לו להקים ברומא סטודיו משלו, במקום זה שוכן היום מוזיאון קנובה טדוליני.

בניו שיפיונה טדוליני וטיטו טדוליני עבדו בסטודיו שלו, ובנו שיפיונו טדוליני המשיך להחזיק את הסטודיו לאחר מותו של האב, בהמשך הסטודיו נוהל על ידי ג'וליו טדוליני וולבסוף ניהל את הסטודיו אנריקו טדוליני.

## גלריה

Adamo Tadolini-Ganymede-Hermitage.jpg|גנימדס בארמיטאז'
St. Paul's statue in front of the St. Peter's basilica.JPG|פאולוס בכיכר פטרוס הקדוש
EstatuaDelLibertadorEnLaPlazaBolivar2004-6.jpg|סימון בוליבר בקראקס
Angel chapel S. Ignatius Gesu Rome.jpg|מלאך במזבח איגנטיוס מלויולה ככנסיית ג'זו ברומא 
 

## קישורים חיצוניים

קטגוריה:פסלים איטלקים במאה ה-18
קטגוריה:פסלים איטלקים במאה ה-19
קטגוריה:איטלקים שנולדו ב-1788
קטגוריה:איטלקים שנפטרו ב-1868
יחסי ברזיל – סנט לוסיה

**יחסי ברזיל–סנט לוסיה** הם היחסים הדיפלומטיים הרשמיים שבין **[[ברזיל|הרפובליקה הפדרלית של ברזיל]]** לבין **[[סנט לוסיה]]**.

## היסטוריה
בין הרפובליקה הפדרלית של ברזיל לבין סנט לוסיה מתקיימים יחסים דיפלומטיים רשמיים. שתי המדינות חברות בארגון מדינות אמריקה ובארגון האומות המאוחדות. שתי המדינות מרבות לשתף פעולה, בעיקר במגזרי החקלאות היצרנית, ביטחון המזון לאכילה, ויצירת קווי תעופה בין ברזיל למדינות שונות באזור האנטילים הקטנים.

שתי המדינות כוננו את יחסיהן לראשונה ב-1980 במזכר הבנות בו סוכם כי שגרירות ברזיל בטרינידד וטובגו היא זו שתהיה אחראית על האינטרסים של המדינה בסנט לוסיה. בשנת 1994 הועברה האחריות על האינטרסים הברזילאים בסנט לוסיה לשגרירותה בפרמריבו, בירת סורינאם, ובשנת 2007 נפתחה שגרירות ברזיל בקסטריז, בירת סנט לוסיה.

בעת התפרצות הוריקן תומאס בסנט לוסיה בשנת 2010 סיפקה ברזיל מסוק ומשלחת של שנים עשר קצינים שיעזרו לתושבים כעזרה הומניטרית. מעט מוקדם יותר באותה השנה ביקר ראש הממשלה של סנט לוסיה בברזיליה בירת ברזיל כחלק מוועידת הקהילייה הקריבית-ברזיל. במסגרת הביקור נחתמו שישה הסכמים בין שתי המדינות.

ב-9 ביולי 2012 ביקר בברזיליה שר החוץ של סנט לוסיה למפגש עם שר החוץ הברזילאי. שר החוץ של סנט לוסיה עזב את ברזיל ב-13 ביולי.

## נציגויות דיפלומטיות
* ברזיל מיוצגת בסנט לוסיה בדרג השגרירות באמצעות שגרירות רשמית שהיא מחזיקה בקסטריז, בירת המדינה.
* סנט לוסיה אינה מיוצגת בברזיל, הן בדרג השגרירות והן בדרג הקונסולרי.

## קישורים חיצוניים

* SAINT LUCIA, אתר משרד החוץ של ברזיל

## הערות שוליים

קטגוריה:ערכים ללא קטגוריות פיזיות - יחסי חוץ
יחסי סנט לוסיה – פורטוגל

**יחסי סנט לוסיה–פורטוגל** הם היחסים הדיפלומטיים הרשמיים שבין **[[סנט לוסיה]]** לבין **[[פורטוגל|הרפובליקה הפורטוגלית]]**.

## היסטוריה
200px|ספינות מפליגות במפרץ בסנט לוסיה|ממוזער|ימין
סנט לוסיה התגלתה על ידי כריסטופר קולומבוס האיטלקי ב-1500. האי נפל להשפעה ספרדית מהר מאוד, ולא התפתחה מערכת יחסים בין תושבי האי לפורטוגל, אף על פי שפורטוגל הייתה המדינה המתקדמת ביותר בימאות באותה העת. האי נהפך לצרפתי ולאחר מכן לבריטי.

השליטים הקולוניאלים על האי הביאו עבדים באי על מנת להעלות את מספר נטיעות קנה הסוכר באי. הבריטים נהגו להביא עבדים בעיקר מהודו, ומאפריקה המערבית שהייתה בשליטת פורטוגל, עד סוף תקופת העבדות באזור בשנת 1834.

סנט לוסיה הפכה למדינה עצמאית ב-1979. היחסים הדיפלומטיים הרשמיים של המדינה עם פורטוגל החלו רק לאחר מכן. שתי המדינות כוננו יחסים דיפלומטיים רשמיים במהלך שנות התשעים של המאה העשרים. אוגוסטו מרטינז גונסאלבס פדרו הוא השגריר הפורטוגלי הראשון לסנט לוסיה והוא הואמן על המדינה ב-3 במרץ 1999 כשהגיש את כתב האמנתו לראש ממשלת סנט לוסיה בבירה קסטריז.

כל שנה מתקיים אירוע הפלגה טראנס-אטלנטי ביאכטות המתחיל בפורטוגל ונגמר בסנט לוסיה.

## סחר
הסחר בין שתי המדינות הוא צנוע ומסתכם בייבוא סנט-לוסיאני של שעם המיוצר בדרום פורטוגל.

## נציגויות דיפלומטיות
* סנט לוסיה אינה מיוצגת בפורטוגל, הן בדרג השגרירות והן בדרג הקונסולרי. סנט לוסיה האמינה את שגרירותה שבבריסל, בירת בלגיה, על פורטוגל.
* פורטוגל אינה מיוצגת בסנט לוסיה, הן בדרג השגרירות והן בדרג הקונסולרי. פורטוגל האמינה את שגרירותה שבבוגוטה, בירת קולומביה, על סנט לוסיה.

## הערות שוליים

קטגוריה:ערכים ללא קטגוריות פיזיות - יחסי חוץ
חיל האוויר הפולני

180px|ממוזער|שמאל|סמל חיל האוויר הפולני
[200px|ממוזער|שמאל|מטוסים גרמניים צבועים ב[רונדל (תעופה)|רונדל הפולני, מלחמת העולם הראשונה]]
**חיל האוויר הפולני** (בפולנית: **Siły Powietrzne**) הוא הזרוע האווירית של הכוחות המזוינים של פולין.

## היסטוריה
ראשיתו של החיל מקורה בסוף מלחמת העולם הראשונה, כאשר ב-1918 החלו יחידות צבאיות פולניות ששירתו בצרפת וכונו הצבא הכחול, להתאחד למה שעתיד להיות צבא פולין. בסוף 1918 ועד מאי 1919 עברו יחידות אלה שכללו בעיקר רגלים, אך גם 7 כנפות מטוסים, לפולין, שקיבלה עצמאות זה עתה. נוסף על יחידות אלה, הצטרפו לצבא הפולני יחידות פולניות ששירתו ברוסיה. המטוסים הראשונים היו כאלה שנותרו על ידי הצבא הגרמני בשטח פולין. מטוסי החיל השתתפו במלחמת פולין–אוקראינה וכן ב. בשנים שלאחר מכן רכש חיל האוויר עוד מטוסים ממגוון מדינות וכן כאלה שיוצרו בפולין עצמה, דוגמת PZL P.7  ו-PZL P.11 .

בפלישת גרמניה הנאצית לפולין לחם חיל האוויר בלופטוואפה ובכוחות הקרקע הגרמניים, אך איבד את רוב מטוסיו מול הצבא הגרמני המנוסה. חלק מהמטוסים ששרדו הועברו לרשות חיל האוויר הרומני או נפלו בשבי הגרמני. חלק מהטייסים (כמו גם חיילים רבים אחרים) נמלטו משטח פולין הכבושה והצטרפו בתחילה לחיל האוויר הצרפתי ולאחר נפילת צרפת, לחיל האוויר המלכותי ואף השתתפו ב. הטייסים הפולנים אף שובצו בטייסות ייחודיות להם, דוגמת טייסת 303 במסגרת חיל האוויר המלכותי.

לאחר מלחמת העולם השנייה הוקמה הרפובליקה העממית הפולנית שהייתה נתונה תחת השפעה סובייטית, ובהתאם לכך צויד חיל האוויר בעיקר במטוסים מתוצרת רוסיה: דגמים שונים של יאקובלב, של טופולב, פטליאקוב Pe-2 ועוד. כמו כן, חזרה חברת PZL הפולנית לייצר מטוסים עבור חיל האוויר, כולל גרסאות פולניות של מטוסי מיג.

לאחר התפרקות ברית ורשה ב-1991, המשיך חיל האוויר להצטייד במטוסים מתוצרת רוסיה, אך החל מהעשור הראשון של המאה ה-21, גם במטוסים מתוצרת ארצות הברית, דוגמת F-16. ב-2020 התפרסם שחיל האוויר הזמין מטוסי F-35 שאמורים להגיע החל מ-2025.

## מבנה החיל
מבנה החיל מורכב ממפקדת חיל האוויר הפולני שנמצאת בוורשה, במפקדה הכללית של צבא פולין. תחת פיקודה נמצאות 2 כנפות טקטיות (מטוסי קרב), כנף תובלה, כנף אימון, בריגדת מכ"ם, בריגדת הגנה מפני טילים, מפקדת מבצעים ומספר יחידות משנה נוספות. לרשות החיל 11 בסיסים עם כלי טיס פעילים ומספר בסיסים נוספים בנוסף בבניה עוד מספר בסיסים נוספים שמטרתם חיזוק חיל האוויר של פולין על מנת להתמודד עם האיום של צבא רוסיה.

## אמצעים
[150px|ממוזער|שמאל|[רונדל (תעופה)|רונדל חיל האוויר הפולני]]
220px|ממוזער|שמאל|מיג 29 של חיל האוויר הפולני
[200px|ממוזער|שמאל|מיל מי-17 בתצוגה אווירית ב[ראדום (עיר)|ראדום]]
כלי הטיס של חיל האוויר הפולני נכון לדצמבר 2019 הם:

## קישורים חיצוניים

* 

## הערות שוליים

פולין
הנהר הקודר (סרט)

**"הנהר הקודר"** (**Угрюм-река**) הוא סרט טלוויזיה סובייטי בן ארבעה חלקים שהופק על ידי אולפן הקולנוע סברדלובסק בשנת 1968 על ידי הבמאי יארופולק לפשין. הסרט הוא עיבוד לרומן בעל אותו שם מאת ויאצ'סלב שישקוב.

## רקע
האירועים מתרחשים בשלהי המאה 19 ותחילת המאה ה-20 סביב משפחת גרומוב.

סבו של דנילה גרומוב עסק בשוד והתעשר מכך. כעת בעודו גוסס, הוא מעביר את הכסף לבנו וחושף את מקורו. הבן, פויטר גרומוב, השקיע ביזמות וגידל את בנו פרוחור להיות יורש ראוי. פרוחור גרומוב מתגלה כאדם תכליתי בעל אופי חזק, מה שמוביל אותו לשיא העושר והשלטון באזור סיביר. עם זאת, נראה כי הרוע שעשה דנילה רודף את כל המשפחה. האומללות במשפחת גרומוב קורים בזה אחר זה. פרוחור, במקור אדם ישר ומוסרי, נתקע בביצה של רוע. הוא לא יכול לעמוד בתהפוכות רגשיות ועבודה קשה ובסופו של דבר משתגע ומשליך את עצמו מצוק לנהר.

## שחקנים ודמויות

## עובדות
השחקן ולדימיר גוסב החל לגלם את התפקיד הראשי כפרוחור גרומוב, אך עקב רגל שבורה, הבמאי נתן את התפקיד לגאורגי יפיפנצב.

## קישורים חיצוניים

* "הנהר הקודר" באתר האנציקלופדיה של הקולנוע הרוסי

## הערות שוליים

קטגוריה:סרטי טלוויזיה
קטגוריה:סרטים סובייטיים
קטגוריה:סרטי 1968
קטגוריה:האימפריה הרוסית בתרבות
קטגוריה:ברית המועצות בתרבות
גרשון כהן

**גרשון דוד כהן** (באנגלית: **Gerson David Cohen**; 26 באוגוסט 1924 – 15 באוגוסט 1991) היה היסטוריון, חוקר תלמוד ורב קונסרבטיבי אמריקאי. פרופסור באוניברסיטת קולומביה ובבית המדרש לרבנים באמריקה, ונשיא בית המדרש לרבנים בשנים 1972–1986.

## ביוגרפיה
כהן נולד בניו יורק בשנת 1924 למשפחה אורתודוקסית ציונית ממוצא רוסי וסיים את לימודיו בסיטי קולג' של ניו יורק בשנת 1944. במהלך לימודיו היה חבר באחוות הסטודנטים פי בטא קפא. כהן קיבל תואר ראשון, תואר שני וסמיכה לרבנות (1948) מבית המדרש לרבנים באמריקה, שם הנחו אותו אלכסנדר מרכס, שאול ליברמן ואליהו ביקרמן. הוא קיבל את הדוקטורט שלו בשפות שמיות באוניברסיטת קולומביה בשנת 1958, על תזה בנושא "ספר הקבלה" של הראב"ד הראשון. לימים הוציא מהדורה מדעית באנגלית של "ספר הקבלה".

כהן שימש כמרצה לסורית ולערבית באוניברסיטת קולומביה, ועם פרישתו של שלום בארון בשנת 1963 מונה לפרופסור חבר להיסטוריה יהודית, וב-1970 לפרופסור מן המניין. ניהל את המכון לחקר היהדות וישראל בקולומביה. במקביל שימש במספר תפקידים בבית המדרש לרבנים. בין השאר היה ספרן (1950–1957), מרצה (1957–1960), "פרופסור משנה" אורח (Assistant Professor, מקביל לדרגת מרצה בכיר בישראל; 1961–1964), פרופסור אורח (1964–1970), ופרופסור להיסטוריה (1970–1991). הוא נבחר לתפקיד נשיא בית המדרש בשנת 1972.

כהן ידוע כמי שהסמיך את הרבה הראשונה ביהדות הקונסרבטיבית בשנת 1985. כנשיא בית המדרש לרבנים הוא מינה ועדה מיוחדת לחקר נושא הסמכת נשים לרבנות בשנת 1977.

כהן נפטר בניו יורק בשנת 1991.

## קישורים חיצוניים
* 
* 
* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:בוגרי הסיטי קולג' של ניו יורק
קטגוריה:בוגרי בית המדרש לרבנים באמריקה
קטגוריה:בעלי תואר דוקטור מאוניברסיטת קולומביה
קטגוריה:סופרים יהודים אמריקאים
קטגוריה:יהדות קונסרבטיבית
קטגוריה:חוקרי תולדות עם ישראל
קטגוריה:היסטוריונים יהודים
קטגוריה:אמריקאים שנולדו ב-1924
קטגוריה:אמריקאים שנפטרו ב-1991
הנהר הקודר (סדרת טלוויזיה)

**הנהר הקודר** (ברוסית: **Угрюм-река**) הוא סדרת טלוויזיה רוסית, המבוססת על הרומן בעל אותו שם מאת ויאצ'סלב שישקוב, שתשודר בשנת 2021 בערוץ הראשון ברוסיה.

## עלילה
הסדרה מתרחשת בשלהי המאה ה-19 המאוחרת - תחילת המאה ה-20 בעיר רוסית מחוזית. סבו של גיבור הסרט דנילה גרומוב עסק בשוד והתעשר מכך. על ערש דוויי, הוא מעביר את הכסף לבנו ומספר את סיפור מקורם וכיצד הרוויח אותו. הבן, פיוטר גרומוב, משקיע ביזמות ומגדל את בנו פרוחור. פרוכור הוא אדם בעל מטרה ונחוש, בעל אופי חזק, מה שמוביל אותו להתעשרות שיא וצבירת כוח והשפעה באזור סיביר. עם זאת, נראה שמעשיו הרעים של דנילה רודף את המשפחה והתרחשויות רעות מתרחשות בזו אחר זו.
## שחקנים ודמויות
* אלכסנדר גורבטוב - פרוחור גרומוב
* יוליה פרסילד - אנפיסה
* אלכסנדר באלוייב - פיטר גרומוב
## הפקה
העבודה על הסדרה החלה בשנת 2019. הצילומים נערכו בהרי אורל ובמרכז רוסיה. כאשר יוצרי הסדרה הדגישו כי זו לא גרסה מחודשת של הסרט הסובייטי: העלילה תתפתח בצורה אחרת. את הסדרה ביים יורי מורוז.

## קישורים חיצוניים

## הערות שוליים

קטגוריה:סדרות טלוויזיה רוסיות שעלו לשידור בשנות ה-2020
קטגוריה:ברית המועצות בתרבות
קטגוריה:האימפריה הרוסית בתרבות
קטגוריה:ערוץ 1 הרוסי: תוכניות וסדרות
קטגוריה:סדרות דרמה היסטוריות רוסיות
קטגוריה:מלחמת האזרחים הרוסית בתרבות
אופל אסטרה K

**אופל אסטרה K** (בגרמנית: **Opel Astra K**) היא מכונית משפחתית קטנה קומפקטית, מתוצרת יצרן הרכב הגרמני **[[אופל (יצרן רכב)|אופל]]** (בגרמנית: **Opel Automobile GmbH**), חברת בת של קונצרן הרכב ג'נרל מוטורס (עד מרץ 2017), אשר מיוצרת משנת 2015.

החל ממרץ 2017, אופל היא בבעלות מלאה של קבוצת PSA הצרפתית.

## "אופל אסטרה K"

* מנוע קדמי.
* סוג הנעה: הנעה קדמית.
* סוגי מנוע: מנועי בנזין, מנועי דיזל.
* סוג הנעה: הנעה קדמית.
* 5 נוסעים (דגם 5 דלתות הצ'בק).
* קיבולת מכל דלק - 48 / 55 ליטר.
* נפח תא מטען: 370 / 1210 ליטר (דגם 5 דלתות האצ'בק).
* נפח תא מטען: 540 / 1630 ליטר (דגם סטיישן).
* בשנת 2016 זכה "אופל אסטרה K" / "ווקסהול אסטרה K" בפרס המקום הראשון של מכונית השנה באירופה.
* באוגוסט 2019 עבר דגם "אופל אסטרה K" מתיחת פנים.

## תצורות "אופל אסטרה k"
* 5 דלתות - האצ'בק.
* 5 דלתות - סטיישן.

## גלריה

קובץ:Opel Astra K at IAA 2019 IMG 0473.jpg | "אופל אסטרה K", שנת 2019
קובץ:2015 Opel Astra (23069552133).jpg | "אופל אסטרה K", שנת 2015
קובץ:Opel Astra 1.4 EDIT Edition (K) – Frontansicht, 31. Juli 2016, Düsseldorf.jpg | "אופל אסטרה K"
קובץ:Opel Astra Back IAA 2015.jpg | "אופל אסטרה K", שנת 2015
קובץ:Opel Astra 1.4 EDIT ecoFLEX Innovation (K) – Innenraum, 10. Oktober 2015, Düsseldorf.jpg | "אופל אסטרה K" דגם "1.4 EDIT ecoFLEX", שנת 2015 - מבט לתא הנהג ולוח מחוונים
קובץ:Opel Astra Sports Tourer 1.6 BiTurbo CDTI ecoFLEX Innovation (K) – Seitenansicht, 28. September 2016, Düsseldorf.jpg | "אופל אסטרה K" דגם "1.6 BiTurbo CDTI ecoFLEX", שנת 2016 - סטיישן
קובץ:Opel Astra K Sports Tourer at IAA 2019 IMG 0612.jpg | "אופל אסטרה K", שנת 2019 - סטיישן
קובץ:Opel Astra Sports Tourer 1.6 BiTurbo CDTI ecoFLEX Innovation (K) – Frontansicht (1), 28. September 2016, Düsseldorf.jpg | "אופל אסטרה K", דגם "1.6 BiTurbo CDTI ecoFLEX", שנת 2016 - סטיישן


## ראו גם
* אופל
* אופל אסטרה
* אופל קדט D
* אופל קדט E
* אופל קפיטן
* אופל אדמירל

## קישורים חיצוניים

* 
* 
* 
* אופל, האתר הבינלאומי

## הערות שוליים

קטגוריה:מכוניות משפחתיות
קטגוריה:מכוניות סטיישן
אסטרה K
קטגוריה:דגמי מכוניות שהושקו ב-2015
קטגוריה:כלי רכב גרמניים
קטגוריה:כלי רכב המיוצרים בפולין
קטגוריה:כלי רכב המורכבים בבריטניה
קטגוריה:כלי רכב המיוצרים בסין
באורוסוכוס

**באורוסוכוס** (שם מדעי: *Baurusuchus*) הוא סוג של זוחל דמוי-תנין שהתקיים באמריקה הדרומית של הקרטיקון העליון לפני 90 עד 83.5 מיליון שנה. בניגוד לתנינים המודרניים הוא התאים לחיים על הקרקע ולא רק במים. המאובנים שלו התגלו בתצורות אדמנטינה  שבסאו פאולו, ברזיל והוא נקרא ב-1945 על שם קבוצת באורו , שחשפה את מאובניו. סוג זה כלל 3 מינים.
## מאפיינים
זוחל זה הגיע לאורך של 3.5 עד 4 מטרים ולמשקל של מעל 80 ק"ג. הוא היה בעל גולגולת מוזרה שפנתה מעלה והזכירה לסתות כלב. השיניים בלטו מחוץ לפה והיו חלשות יחסית אך מבנה הלסת עזר להיסגר בעוצמה גדולה. תנין זה היה בעל חיים יבשתי לחלוטין והוא כנראה חי בדומה לכוח ענק מקומודו. הוא ניזון מבעלי חיים קטנים להם ארב ותפס אותם בעזרת השיניים המשוננות שלו וכך ניזון מנבלות. מבנה רגליו עזר לו לנוע במהירות וכך להימצא באזורים יבשים כמו המדבר הקדום של ברזיל הקרטיקונית, בה הוא חי לצד דינוזאורים אבליזאוריים טורפים.

סוג זה השתייך למשפחה באורוסוכיים שהתקיימו באמריקה הדרומית ובפקיסטן והם היו קרובי התנין סבכוס מהאאוקן. כל אלה היו תנינים בעלי לסתות חזקות והם נעו על היבשה יותר בקלות מאשר במים, כמו התנינים המודרניים.

## ראו גם
*סטרייטיוסוכוס
## קישורים חיצוניים

קטגוריה:בעלי חיים שחיו בקרטיקון עליון באמריקה הדרומית
קטגוריה:דמויי תנינאים מהקרטיקון
קטגוריה:מאובני טקסונים שתוארו ב-1945
קטגוריה:ברזיל: מאובנים
בי. ג'יי. פן

**באדי ג'ו "בי. ג'יי." פן** (באנגלית: **Buddie Joe "B. J." Penn**; נולד ב-2 באפריל 1938) הוא פוליטיקאי אמריקאי, שכיהן כסגן מזכיר הצי של ארצות הברית למתקנים וסביבה בשנים 2005–2009. הוא גם כיהן לזמן קצר, ממרץ ועד מאי 2009 כמזכיר הצי בפועל.
## ראשית חייו
בי. ג'יי. פן נולד בפרו, אינדיאנה. הוא למד לתואר ראשון באוניברסיטת פרדו ולתואר שני באוניברסיטת ג'ורג' וושינגטון. בהמשך הוא קיבל תעודה בתחום הבטיחות בחלל מאוניברסיטת דרום קליפורניה ותעודה בביטחון לאומי לפקידי ממשל בכירים מבית הספר לממשל על שם ג'ון פיצג'רלד קנדי של אוניברסיטת הרווארד. הוא גם חבר באחוות אלפא פי אלפא ובעל דרגת Eagle Scout בתנועת הצופים הבנים של אמריקה.

## שירות בצי
פן החל את הקריירה שלו בצי ארצות הברית כטייס ובסופו של דבר צבר 6,500 שעות טיסה ב-16 סוגי כלי טיס שונים. ב-1972 הוא הוכתר כטייס השנה במטוס A-6E אינטרודר. בהמשך הוא פיקד על טייסת הלוחמה האלקטרונית הטקטית VAQ-33 במסגרת קבוצת הסיוע ללוחמה אלקטרונית של הצי, ושימש כקצין גדוד באקדמיה הימית של ארצות הברית (כולל פיקוד על אימוני הקיץ של המתגייסים לאקדמיה בשנת 1983), כקצין אווירייה בנושאת המטוסים "אמריקה" (USS America), כעוזר מיוחד לראש המבצעים הימיים, כמפקד בסיס האוויר של הצי נורת' איילנד וכסגן המפקד של משרד הצי להטמעת טכנולוגיות וסיוע בטיחותי.

## קריירה אזרחית
ב-1995 פרש פן מהצי. הוא הצטרף לתאגיד לורל כאחראי על העסקים הבינלאומיים. עבודתו בחברה התמקדה בלוחמה אלקטרונית מוטסת ובאמצעי הגנה אלקטרונית. ב-1996 מכרה לורל את עסקי מערכות ההגנה האלקטרונית שלה ללוקהיד מרטין, שבמסגרתה היה פן לחבר בצוות פיתוח השווקים במרכז ובמזרח אירופה. ב-1998 הוא עבר לחטיבת האלקטרוניקה הימית ומערכות המעקב של לוקהיד מרטין ועבד בתוכניות מתקדמות. שם הוא התמקד בתפעוליות בינית עבור תוכנית Joint Strike Fighter, בשדרוג הטכנולוגיה שבשימוש מטוסי ה-F-16 פייטינג פלקון, במאמצים לפתח כלי טיס בלתי מאוישים וצוללות בלתי מאוישות ובמערכות השליטה והבקרה C4ISR.

באוקטובר 2001 שב פן לצי כאחראי על תיאום צורכי הצי עם הגורמים התעשייתיים שמספקים לו שירותים.

## במחלקת הצי
במרץ 2005 מונה פן על ידי הנשיא ג'ורג' ווקר בוש כסגן מזכיר הצי למתקנים וסביבה, תפקיד בו הוא שימש עד מרץ 2009. לאחר מכן הוא שימש לתקופה קצרה עד מאי אותה שנה כמזכיר הצי בממשלו הנשיא החדש ברק אובמה.

## קישורים חיצוניים

## הערות שוליים

קטגוריה:מזכירי הצי של ארצות הברית
קטגוריה:בוגרי אוניברסיטת פרדו
קטגוריה:בוגרי אוניברסיטת ג'ורג' וושינגטון
קטגוריה:בוגרי תנועת הצופים בארצות הברית
קטגוריה:טייסי צי ארצות הברית
קטגוריה:עובדי לוקהיד מרטין
קטגוריה:אמריקאים שנולדו ב-1938
Audio (שיר)

**Audio** (בעברית: **שמע**) הוא סינגל שהוקלט על ידי הלהקת פופ LSD, מתוך אלבום הבכורה שלה, LSD. השיר יצא לאור ב-10 במאי 2018, כסינגל שני מתוך האלבום על ידי חברת תקליטים קולומביה רקורדס.

## וידאו קליפ
את הקליפ של השיר ביים ארנסט דזומילה. הקליפ נפתח בכך שדיפלו רכש מכונית BMW 8 משומשת ומוצא קלטת של ההרכב בארגז הכפפות. כשהוא מפעיל את הקלטת במערכת, הקליפ משתנה לבחורה צעירה שהולכת הביתה מבית הספר, אשר נתקלת בלון הליום בצורת הראש של סיה שצף באוויר. הילדה לוקחת איתה את הבלון לחניון, שם היא מתחילה לרקוד עם עוד אנשים שנמצאים בחניון ברגע שמקהלת "האודיו" נופלת. הקליפ משלב אנימציות נוספות הממלאות את הנוף כאשר דיפלו נוסע במהירות באפיק נהר לוס אנג'לס ולברינת משוטט בעיר הריקה.

## מיקומי שיא

## כוח אדם
* דיפלו - הפקה, תכנות
* לאברינת׳ - ייצור, הנדסה, תכנות
* קינג הנרי - הפקה, תכנות
* ג'וניור בלנדר - תכנות, ייצור משותף
* גוסטב רודמן - הפקה
* מני מרוקין - הנדסת מיקס
* כריס גאלנד - הנדסת מיקס
* רנדי מריל - הנדסת מאסטר
* בארט שודל - הנדסה
* רובין פלורנט - סיוע הנדסי
* סקוט דמרמייס - סיוע הנדסי

## קישורים חיצוניים

## הערות שוליים

קטגוריה:שירי LSD
קטגוריה:שירים באנגלית
קטגוריה:שירים שנכתבו על ידי דיפלו
קטגוריה:שירים שנכתבו על ידי סיה
קטגוריה:שירים שנכתבו על ידי קינג הנרי
קטגוריה:שירים שהופקו על ידי דיפלו
קטגוריה:שירי מוזיקה אלקטרונית
קטגוריה:שירים פסיכדליים
קטגוריה:סינגלים בהוצאת קולומביה רקורדס
Electrical alternans

**Electrical alternans** היא תופעה אלקטרוקרדיוגרפית במסגרתה חל שינוי במשרעת של מכלול QRS או בציר החשמלי של הלב, בין פעימה לפעימה. 

## גורמים
התופעה נפוצה בפתולוגיות בהן קיימים נוזלים בשק הלב (פריקרד), כמו תפליט פריקרדיאלי או טמפונדה לבבית. ההשערה היא כי במקרים אלו היא נגרמת כתוצאה מהתנדנדות של הלב בתוך הפריקרד העמוס נוזלים, מה שגורם לשינוי מיקומו בתוך הפריקרד ובכך לשינוי בציר החשמלי שלו. 

Electrical alternans המלווה בטכיקרדיה מקשר הגת והפרוזדור (סינוס טכיקרדיה) הוא סימן ספציפי ביותר לקיומו של תפליט פריקרדיאלי משמעותי. חולים הסובלים מטמפונדה לבבית, המלווה בתת-לחץ דם וחוסר יציבות המודינמית, נדרשים לטיפול חירום המכונה פריקרדיוצינטזיס, במסגרתו מנוקר שק הלב לצורך ניקוז הנוזלים ממנו.

גורמים אפשריים נוספים ל-Electrical alternans כוללים תסמונת וולף–פרקינסון–וייט והפרעות קצב שונות כמו טכיקרדיה חדרית וטכיקרדיה על-חדרית. קיומן של פעימות מוקדמות ממקור שאינו קשר הגת והפרוזדור (ממקור עלייתי, צמתי, או חדרי), עשוי לגרום אף הוא לשינוי במשרעת של מכלול QRS, זאת בשל שינוי במסלול ההולכה החשמלי מפעימה לפעימה. 

התופעה עשויה להתרחש גם כתוצאה מגורמים חיצוניים לשריר הלב. נשימה עמוקה עשויה לגרום לשינוי במשרעת של מכלול QRS, בשל הגדלת המרחק שבין הלב לאלקטרודות. כמו כן, פתולוגיות חוץ לבביות כמו חזה אוויר לדוגמה, הגורמות לשינוי במידת המוליכות של הרקמות שסביב הלב, עשויות לגרום גם הן לשינוי במשרעת.

## הערות שוליים

קטגוריה:מחלות לב
תסביח

**תסביח** (בערבית: **تَسْبِيح**) הוא מושג אסלאמי, שמתאר צורה של זיכר, שמתבססת על שינון של משפטים בשבחו של אללה, ובעיקר חזרה על המשפט "סובחאן אללה" (سُبْحَانَ ٱللَّٰهِ) שמשמעותו היא "ישתבח אללה". הדבר נפוץ מאוד בקרב הסופים.

לעיתים נאמר התסביח תוך מניית פעמים על כף היד או באמצעות מסבחה.
## קישורים חיצוניים

## הערות שוליים

קטגוריה:מושגים באסלאם
בארתלמי תימוניה

**בארתלמי תימוניה** (באנגלית: **Barthélemy Thimonnier.** נולד ב-19 באוגוסט 1793 - 5 ביולי 1857), היה ממציא צרפתי, שהמצאת מכונת התפירה הנפוצה כיום מיוחסת לו.

## ראשית חייו
תימוניה נולד למשפחת איכרים ענייה בעיר לארברסל שמחוז רון שבצרפת. בשנת 1795 עברה משפחתו לעיר אמפלפיס. תימוניה היה הבן הבכור מבין שבעה ילדים. הוא למד זמן מה בעיר ליון, לפני שהלך לעבוד כחייט בעיר פניסייר. תימוניה התחתן עם אישה צרפתייה קתולית בינואר 1822 (בגיל 29). בשנת 1823, הוא התיישב בפרברי העיר ועבד שם כחייט.

## המצאת מכונת התפירה
### תהליך ההמצאה

### לאחר ההמצאה
שמאל|ממוזער|379x379 פיקסלים|דגם של המכונה
בשנת 1830 חתם תימוניה על חוזה עם אוגוסט פרנד, מהנדס גרמני, ובו הוסכם כי השניים ירשמו את ההמצאה שלהם ביחד. הפטנט למכונה שלו הונפק ב־17 ביולי 1830 על שמם של שני הגברים, שנתמך על ידי ממשלת צרפת. באותה שנה הוא פתח (עם שותפים) את החברה הראשונה לייצור בגדים מבוססי מכונות בעולם. מפעלו מיד היה להצלחה ארצית, והצבא הצרפתי סגר איתו על חוזה להנפקת והכנת מדים לצבא. לרוע המזל, המפעל שלו הוצת ונשרף על ידי חייטים שחששו לאבד את עבודתם בעקבות הוצאת הפטנט.

דגם של המכונה מוצג במוזיאון המדע בלונדון. המכונה עשויה עץ ומשתמשת במחט תיל העוברת כלפי מטה דרך הבד כדי לתפוס את החוט ולמשוך אותו למעלה ליצירת לולאה שתינעל על ידי הלולאה הבאה. כך המכונה למעשה יכולה ליצור בגדים שלמים ומסוגננים שלא נפרמים גם לאורך זמן.
קובץ:Thim2.jpg|תקריב של מכונת התפירה, משנת 1830 לערך.
קובץ:Thimani.gif|הנפשת פעולת התפירה המתארת כיצד המכונה תופרת את הבגדים
על מכונת התפירה הקדומה ביותר נרשם למעשה פטנט על ידי תומאס סנט בשנת 1790 - משמע המכונה של תימוניה לא הייתה הראשונה. תרומתו של סנט לא פורסמה עד שנת 1874 כאשר ויליאם ניוטון וילסון, בעצמו יצרן מכונות תפירה, מצא את הרישומים במשרד הפטנטים של לונדון ובנה שחזור מדויק על פי ההוראות שבתרשימים. ובכך הוכח כי בשנת 1790 הומצאה מכונת התפירה המקורית על ידי תומאס סנט. כדי לתקן את העוול, מוזיאון המדע של לונדון מציג את מכונת התפירה של תימוניה לצד רישומי הפטנט המקוריים של סנט. עם זאת, תואר "ממציא מכונת התפירה" לא נלקח מתימוניה.

## חייו המאוחרים
לאחר שמכר דגמים רבים של המכונה וייצא בגדים לצרפת כולה חזר תימוניה לעיר ילדותו אמפלפויס שם המשיך לעסוק כחייט, תוך כדי חיפוש אחר שיפורים במכונה שלו. הוא רשם פטנטים חדשים בשנים 1841, 1845 ו-1847 עבור דגמים חדשים של מכונת תפירה. עם זאת, אף על פי שזכתה בפרסים בירידים העולמיים, ושזכתה לשבחים מצד העיתונות, השימוש במכונה לא התפשט מאוד. מצבו הכלכלי של תימוניה נותר קשה, והוא מת בעוני בגיל 63. עם זאת, חברת מכונות התפירה 'Thimonnier', שנוצרה לאחר מותו, הייתה קיימת עד המאה העשרים, והייתה לאחת החברות המרוויחות ביותר בצרפת.

## קישורים חיצוניים

* "בארתלמי תימוניה". מכונות תפירה מהעבר להווה. פורסם ב־24 בינואר 2020.
* "היסטוריה של מכונת התפירה - ברתלמי תימונייה". *textilefabricgarment.com*. העותק המקורי נשמר בארכיון. פורסם ב־2 לאוגוסט 2010.

קטגוריה:ערכים שבהם תבנית בריטניקה אינה מתאימה
קטגוריה:ממציאים צרפתים
קטגוריה:צרפתים שנולדו ב-1793
קטגוריה:צרפתים שנפטרו ב-1857
ישראל קמחי

**ישראל קמחי** (נולד ב-11 ביוני 1977) הוא די ג'יי, מתופף, מלחין, מפיק ומוזיקאי ישראלי.

## ביוגרפיה
נולד לאבא מוזיקאי, אח של מיכל קפטה ושרון לין. קמחי גדל ברמת השרון. למד בבית הספר היסודי "גולן", חטיבת הביניים "עלומים" ובתיכון "רוטברג".

בשנת 1993 כאשר היה בן 16 החל את לימודיו בבית הספר למוזיקה "רימון". בתקופה זו ניגן קמחי בין היתר עם עידן רייכל, עילי בוטנר ועוד. בשנת 1994 החל קמחי לתקלט עם שדרן הרדיו אלי ישראלי. בשנת 1995, כאשר היה בן 17, הצטרף ללהקת החתונות "השגרירים", עימם הופיע על במות בישראל ומחוצה לה.

בשנת 1996 עבר להתגורר בניו-יורק שם החל את לימודיו בבית הספר "Drummers Collective" בשנת 2000 השתתף קמחי בפרויקט "השרוף" של חיים צינוביץ והשתתף בהקלטת האלבום "הדמעות של היום הן הדבש של מחר". בשנת 2001 השתתף בהקלטת אלבומו השני של "השרוף" (ושהאש תמשיך לבעור). בשנת 2002 החל קמחי את דרכו כעצמאי בתחום המוזיקה לאירועים. בשנת 2003 הצטרף כחבר להקת "מלכה באיה". בשנת 2006 זכתה הלהקה בתחרות "פסטיבל השירים של ישראל" עם השיר "אם את בעניין".

בשנת 2009 הלחין קמחי את השיר "עץ ירוק מפלסטיק" של הזמרת מרגלית צנעני. קמחי גם השתתף כנגן באלבומה של מרגול "דווקא היום" אשר יצא באותה שנה.

בשנת 2018 נבחר לשמש כדי ג'יי הבית בתוכנית הריאליטי "חתונה ממבט ראשון" (עונה ראשונה, שנייה, שלישית, רביעית, חמישית ושישית).

## דיסקוגרפיה
אלבומים של להקת מלכה באיה בהשתתפותו:
* 2008: שונה מבפנים
* 2010: בתוך הזכוכית

## אלבומים בהם השתתף
השרוף - הדמעות של היום הן הדבש של מחר (2000)

השרוף - ושהאש תמשיך לבעור (2001)

נאווה מדינה - בין חיוך לדמעה (2002)

מרגלית צנעני (מרגול) - דווקא היום (2009)

אושיק לוי - קל וחומר (2010)

## חיים אישיים
בשנת 2009 התחתן עם נטלי, עורכת דין, הם הורים לארבעה ילדים.

## כתבות נוספות
ישראל קמחי על הפרויקט שמביא ביצועים מחודשים ללהיטים שכולנו מכירים, באתר 103fm

הלילה אף אחד לא יושב פה, באתר מאקו

## קישורים חיצוניים

* 

* 
* 

קטגוריה:בוגרי בית הספר היסודי גולן (רמת השרון)
קטגוריה:בוגרי תיכון רוטברג (רמת השרון)
קטגוריה:בוגרי רימון בית ספר למוסיקה
קטגוריה:מוזיקאים ישראלים
קטגוריה:מתופפים ישראלים
קטגוריה:תקליטנים ישראלים
קטגוריה:מלחינים ישראלים
קטגוריה:מפיקים מוזיקליים ישראלים
קטגוריה:ישראלים שנולדו ב-1977
The Ocean

"**The Ocean**" (בעברית: **האוקיינוס**) הוא סינגל שהוקלט על ידי ה-DJ השוודי מייק פרי בשיתוף הזמרת והפזמונאית השוודית שיי מרטין. השיר יצא לאור ב-15 באפריל 2016, על ידי חברות התקליטים סוני מיוזיק אנטרטיינמנט ו-DF Records.

השיר היה מועמד לשיר השנה ב- ובפרסי גרמיס .

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירים באנגלית
קטגוריה:שירים שנכתבו על ידי שיי מרטין
קטגוריה:שירים על אוקיינוסים וימים
קטגוריה:סינגלים שהגיעו למקום הראשון בשוודיה
מחלקת הבג"צים בפרקליטות המדינה

**מחלקת הבג"צים** היא מחלקה בפרקליטות המדינה, המטפלת בעתירות המוגשות לבית המשפט העליון בשבתו כבית המשפט הגבוה לצדק (בג"ץ), בערעורים על החלטות בתי משפט לעניינים מינהליים, בבקשות רשות ערעור של אסירים ובהליכים נוספים. בראש המחלקה עומד החל משנת 2018 עו"ד ענר הלמן.
## פעילות המחלקה
המחלקה מייצגת את רשויות המדינה בתחומי המשפט המינהלי והחוקתי.
עיקר תפקיד המחלקה הוא בייצוג הממשלה, המשרדים החברים בה ורשויות מדינה נוספות כגון צה"ל ורשות החברות הממשלתיות.
המחלקה מגינה בבג"ץ על החלטות שלטוניות המתקבלות במוסדות המדינה, ובכך משפיעה על יכולת המשילות של השלטון ופעולה תקינה וחוקית של רשויות השלטון.

ב-2000, לאחר חקיקת חוק בתי משפט לעניינים מינהליים, הועברו חלק מסמכויות בג"ץ לבתי המשפט המחוזיים בשבתם כבתי המשפט לעניינים מינהליים. ייצוג רשויות המדינה מבוצע על ידי המחלקות המינהליות בפרקליטויות המחוז. מחלקת הבג"צים מטפלת בערעורים המוגשים לבית המשפט העליון על פסקי דין אלו.
המחלקה מטפלת גם בעתירות נגד ועדת השחרורים, מעצרים מינהליים, בהליכים הקשורים לבחירות לכנסת וכו'.
המחלקה מונה כ-60 עובדים ובהם כ-30 פרקליטים.

## מנהלי המחלקה
* עו"ד צבי טרלו (1962 - 1967)
* ד"ר מישאל חשין (1968 - 1973)
* עו"ד דורית ביניש (1982-1976)
* עו"ד רנאטו יאראק (1986-1982)
*עו"ד נילי ארד (1987-1995)
*עו"ד עוזי פוגלמן (1995-2000)
* עו"ד אסנת מנדל (2018-2001)
* עו"ד ענר הלמן (החל מ-2018)

## ביקורת
כחלק מהביקורת על בית המשפט הגבוה לצדק, בעקבות המהפכה החוקתית והאקטיביזם השיפוטי שהנהיג אהרן ברק, נשמעו טענות מימין כי המחלקה נוטה לייצג את עצמה ולא את עמדת המדינה בבג"ץ ואף להציג עמדה מנוגדת. ביקורת זו מתמקדת בעיקר בייצוג עמדות של הממשלה ושל שרים המרכיבים אותה, ולא בהחלטות של רשויות המדינה בכללותן. 

## קישורים חיצוניים
* אודות מחלקת הבג"צים באתר פרקליטות המדינה
* עוזי פוגלמן,  מחלקת הבג״צים בפרקליטות המדינה, 2000
* אסנת מנדל, על עבודת הפרקליט במחלקת הבג"צים, מעשי משפט, כרך ב' 2009
* 
* 
* 

## הערות שוליים

קטגוריה:פרקליטות המדינה
קטגוריה:משרד המשפטים
רכס נאש

**רכס נאש** (באנגלית: **Nash Range**) הוא רכס הרים מכוסה קרח ברובו בחוף שקלטון, בשטח חסות רוס, שבאנטארקטיקה.

הרכס הוא חלק מההרים הטראנס-אנטארקטיים.

גובהם הממוצע ההרים 1,206 מטרים מעל פני הים.

## גאוגרפיה

אורכו של הרכס 70 קילומטרים.

הרכס גובל בצד המערבי של מדף הקרח רוס, בין קרחון דיקי וקרחון נמרוד.

הרכס גובל בחוף שקלטון ובמדף הקרח רוס שמצפון לו, בין מפרץ בואומונט שמצפון לרכס, וכף וילסון וקרחון נמרוד שבמדרום לרכס, ומשתרע עד מעבר ברידג' וקרחון אלג'י שממערב לרכס.

### אתרי הרכס

הרכס כולל את האתרים הבאים:

## היסטוריה
### מקור השם

שמו של הרכס ניתן לו על ידי ועדת ים רוס (Ross Sea Committee).

הרכס נקרא על שמו של וולטר נאש, שהיה מנהיג האופוזיציה בניו זילנד ובהמשך כיהן כראש ממשלת ניו זילנד, והן בהיותו אופוזיציונר, ובפעילותו כראש הממשלה ה-27 של ניו זילנד, תמך בהשתתפות ניו זילנד במשלחת הטראנס-אנטארקטית של חבר העמים הבריטי, אשר חקרה את אנטארקטיקה בין השנים 1956–1958.

## קישורים חיצוניים
* רכס נאש באתר הסקר הגאולוגי של ארצות הברית
* רכס נאש באתר הגאזט האנטארקטי של ממשלת ניו זילנד
* רכס נאש באתר הגאזט האנטארקטי של ממשלת אוסטרליה
* רכס נאש באתר הגאזט האנטארקטי המשווה SCAR של ממשלת אוסטרליה
* מזג אוויר נוכחי מעודכן ברכס נאש
** תחזית מזג אוויר עדכנית ארוכת טווח עבור רכס נאש
** נתוני מזג אוויר היסטוריים עבור רכס נאש

## הערות שוליים

נאש
נאש
ססיליה קרול

**ססיליה קרול** (בספרדית: **Cecilia Krull**; נולדה ב-29 ביוני 1986) היא זמרת-יוצרת ופזמונאית ספרדייה. שירה "My Life Is Going On" שימש כשיר הנושא של הסדרה בית הנייר, והשיר "Agnus Dei" אשר שימש כשיר הנושא של הסדרה בפנים.

## דיסקוגרפיה
### מיני אלבומים
* 2020: *[[Hard (אלבום)|Hard]]*

### סינגלים
* 2009: *All My Fears*
* 2010: *Something's Triggered*
* 2017: *[[My Life Is Going On]]*
* 2018: *La verdad*
* 2019: *Hard*
* 2019: *[[Agnus Dei]]*
* 2020: *Losing My Mind*

## קישורים חיצוניים

## הערות שוליים

קטגוריה:זמרות ספרדיות
קטגוריה:ספרדיות שנולדו ב-1986
קטגוריה:ספרדים שנולדו ב-1986
חברים (אלבום)

**חברים** (או **שלומי שבת וחברים**) הוא אלבומו השישי של הזמר שלומי שבת, שיצא לאור בשנת 2001. האלבום הצליח בחנויות מאוד וכלל להיטים כ"מחרוזת מתוקים", "חתיכת שמיים", "לכל אחד יש" ועוד.

נושא האלבום הוא דואטים של שלומי שבת עם אומנים אחרים כאשר במהלך הקלטת האלבום שיתף שבת פעולה עם 16 זמרים שונים כולל: ירון כהן, יואב יצחק, ליאור נרקיס, איציק קלה, אבי סינואני, שלומי שבן, גידי גוב, פיני חדד, בועז שרעבי, ארקדי דוכין ואחותו הקטנה לאה שבת.

האלבום מכר מעל ל-200,000 עותקים וזכה בתואר אלבום פלטינה, ונמצא ברשימת האלבומים הישראלים הנמכרים ביותר בכל הזמנים.

## רשימת השירים

## קרדיטים
* עיבודים והפקה מוזיקלית – שלומי שבת ורובי בן שמעון, מלבד "כשאת שותקת" שעובד על ידי יעקב למאי ושלומי שבת, "כשאת שותקת" שעובד על ידי מיכי חייק, "מה הוא עושה לה" שעובד על ידי עדי רנרט, "מקום לב" שעובד על ידי ארקדי דוכין, "חתיכת שמיים" שעובד על ידי עידו אגמון, אלדד גואטה ואורי תכלת
*קלידים - רובי בן שמעון
* אקורדיון – בוריס אלייב
* גיטרה בס – אבי יפרח
* פסנתר – רן אביב
* תופים – אשר פדי
* גיטרות – אבי סינגולדה
*גיטרה 'מזרחית' - אריק כהן, מקסים משעלי
* עוד, כינור – מקסים משעלי
* כלי הקשה – זוהר פרסקו, רוני דדון
*חליל - אמיר שאהסר
*הוקלט באולפני "קיסר"
* טכנאי הקלטה ומיקס – יהודה תמיר
* עיצוב – יוסי אוחיון
* צילום תמונה – דן לב
* יחסי ציבור – רחלי גולדבלט

## קישורים חיצוניים

* חברים - שלומי שבת באתר Discogs

קטגוריה:אלבומי שלומי שבת
קטגוריה:אלבומים בעברית
קטגוריה:אלבומי פלטינה כפולה ומעלה בישראל
17 (אלבום)

**17** הוא המיני-האלבום הראשון של הזמרת-יוצרת האמריקאית זהביה וורד. האלבום יצא לאור ב-14 ביוני 2019 על ידי חברות התקליטים קולומביה רקורדס וסוני מיוזיק.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:מיני-אלבומי בכורה מ-2019
קטגוריה:מיני-אלבומים באנגלית
קטגוריה:אלבומים שהופקו על ידי היט-בוי
קטגוריה:אלבומי חברת סוני מיוזיק אנטרטיינמנט
קטגוריה:מיני-אלבומי חברת קולומביה רקורדס
אוהמדניה

ממוזער|אוהמדניה
**אוהמדניה** (שם מדעי: *Ohmdenia*) הוא סוג דג גרם נכחד מהסדרה פכיקורמאים שבמחלקה מקריני סנפיר. הוא התקיים ביורה התחתון של מימי אירופה ותואר למדע ב-1953. בסוג זה נכלל מין אחד - *Ohmdenia multidentata*. המאובנים שלו התגלו בפצלי פוסידוניה (Posidonia Shale) שבדרום גרמניה בין סלעי לאגרשטטה.

דג זה נחשב במקור לקרובו של הדג הטורף מהטריאס *Birgeria*, שהיה קרוב לחדקנאים המודרניים, אך בהמשך התברר שהיה קרוב יותר לדגים אוכלי פלנקטון ענקיים כמו הלידסיכתיס. עם זאת הוא נחשב למאובן מעבר בין דגי הסדרה הרגילים לבין המינים הגדולים אוכלי הפלנקטון שהתקיימו לאורך היורה והקרטיקון.

דג זה הגיע לאורך של לפחות 2.5 מטרים כך שהיה מגדולי דגי הגרם של היורה הקדום לצד חדקנאים קדומים כמו *Strongylosteus* ו-*Gyrosteus*. הוא היה בעל גולגולת שטוחה ודחוסה עם שיניים קטנות ושטוחות הנוטות אחורה והגוף היה זרים עם סנפירים וזנבות קצרים בעלי אונות גדולות. המבנה של הדג ייחודי ביותר והוא כנראה היה צייד של רכיכות שצד כנראה סילוניות מהירות בים. באחד המאובנים שלו התגלו שרידים של בלמניטים שנותרו בבטן החיה לאחר מותה והוכיחו שניזון מרכיכות.

## קישורים חיצוניים

קטגוריה:פכיקורמאים
קטגוריה:בעלי חיים שחיו ביורה באירופה
קטגוריה:מאובני טקסונים שתוארו ב-1953
זהביה וורד

**קאריסה זהביה וורד** (באנגלית: **Carisa Zhavia Ward**; נולדה ב-6 במרץ 2001), היא זמרת-יוצרת אמריקאית. וורד החלה את דרכה בתוכנית האמריקאית "The Four". היא מוכרת גם בשל השתתפותה בסינגל "Welcome to the Party", יחד עם דיפלו, פרנץ' מונטנה וליל פאמפ.

בשנת 2019, היא ביצעה את השיר "A Whole New World" בשיתוף זאין מאליק, מתוך הפסקול של הסרט "אלאדין".

## קריירה
כאשר הייתה בת 16, בינואר 2018 השתתפה בתוכנית המציאות האמריקאית "The Four", המבוססת על התכנית הישראלית "The Four". באודישן שלה שרה את השיר "Location" של חאליד, ואת השיר "Unforgettable" של הראפר פרנץ' מונטנה. בשלב הבא ביצעה את השיר "Killing Me Softly with His Song" והפכה למוגנת מהדחה. בשמינית הגמר שרה את הלהיט של ריהאנה "Diamonds", מה שהוביל אותה להיות מועמדת להדחה. בשלב הבא כדי להינצל מהדחה שרה את השירים "Bodak Yellow" של קארדי בי ו-"Say Something" של הצמד המוזיקלי A Great Big World ועברה בהצלחה לרבע הגמר. בחצי הגמר על המתמודדים לזכות באהבת הקהל והמתמודד שזוכה יכול לבחור נגד מי להתמודד בגמר. וורד ביצעה בחצי הגמר את השיר "One Dance" של הראפר דרייק ולא זכתה להגיע לגמר.

בשנת 2018, הוציאה זהביה וורד את סינגל הבכורה שלה "Welcome to the Party", ביחד עם דיפלו, פרנץ' מונטנה וליל פאמפ. השיר הפך ללהיט כאשר הגיע לעשירייה הפותחת במצעד השירים שבניו זילנד. בשנת 2019, הוציאה את המיני-אלבום הראשון שלה, 17. הסינגל הראשון מתוכו היה "Candlelight", אשר הגיע למקום ה-40 במצעד השירים הקצביים. בהמשך יצא הסינגל השני "Deep Down", אשר לא זכה להצלחה רבה. הסינגל השלישי "", לא זכה להצלחה גם כן. בשנת 2019, יצא השיר "17" כשיר הנושא מתוכו וכסינגל הרביעי והאחרון מתוכו. באוקטובר 2019, הוציאה את "A Whole New World" מחדש ביחד עם זאין מאליק.

## דיסקוגרפיה
### מיני-אלבומים
* 2019: *[[17 (אלבום)|17]]*

## הופעות
### סיבובי הופעות
* 2019: **
* 2019: *The 17 Tour*

## פילמוגרפיה

## פרסים ומועמדויות

## קישורים חיצוניים

* 

## הערות שוליים

קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:זמרות-יוצרות אמריקאיות
קטגוריה:אמני קולומביה רקורדס
קטגוריה:משתתפים בתוכניות מציאות אמריקאיות
קטגוריה:אמריקאיות שנולדו ב-2001
קטגוריה:אמריקאים שנולדו ב-2001